**‏10 מרץ 2022
‏ז' אדר ב תשפ"ב**

**לכבוד**

**עו"ד אלעד מן**

**באמצעות דוא"ל: elad@man-barak.com**

הנדון: **פנייתך מיום 23.12.2021**

בפנייתך שבנדון ביקשת לקבל מידע אודות ארכיון התאגיד, כמפורט בהרחבה בפנייתך.

 **להלן התייחסותי לפנייתך, בהתאם לסדר שאלותיך:**

1. **תעריפון מלא ומעודכן לעניין רכישת או שימוש בחומרי ארכיון המוחזקים על ידי התאגיד לכל סוגי המשלמים והמשתמשים**: מצ"ב התעריפון המבוקש.
2. **כל החלטה ו/או עדכון שהתקבלו, בכל פורום או אורגן של התאגיד, בקשר עם קביעת או עדכון תעריפי חומרי הארכיון המוחזקים בידי התאגיד לרבות מועצת התאגיד:**

בהתייחס לדיוני המועצה בנושא: תמלילי דיוני המועצה בנושא מצורפים בזאת. הושחר המידע הנוגע לקבלת חוות דעת חיצוניות ופנימיות, התייעצויות פנימיות, עיצוב מדיניות, משא ומתן עם גופים שלישיים וסודות מסחריים, בהתאם לאמור בסעיף 9(ב)(2)(3)(4)(6) לחוק.

החלטות המועצה מפורסמות באתר התאגיד, בקישור הבא: <https://www.kan.org.il/lists/?mainid=1>

בהתייחס לדיוני ההנהלה בנושא: הנהלת התאגיד דנה בנושא בישיבות התייעצות פנימיות שלא הוקלטו, בתאריכים 3.5.2021, 3.8.2021, 3.10.2021.

1. **פירוט כל דיון ו/או ישיבה שנערכו בכל פורום או אורגן של התאגיד, בנושא תעריפי הארכיון, לרבות זהות המשתתפים בהם. זאת לרבות כל ישיבה של מועצת התאגיד בעניין ובפרט ההחלטה האחרונה מחודש דצמבר 2021 בדבר קביעת תעריפי הארכיון וכן ישיבת כאן מקשיבים מיום 3.10.2021**.:

כמצוין בסע' 2 לעיל, תמלילי ישיבות המועצה בנושא מצורפים בזאת, וישיבות ההנהלה לא הוקלטו. יצוין שאין תמליל מיום 3.10.21 מכיוון שמדובר היה בכנס של המועצה, ולא ישיבה רגילה.

1. **סיכום ו/או החלטות שהתקבלו בכל אחת מהישיבות שפירוטן התבקש לעיל, בכל פורום או אורגן של התאגיד. כמו כן מתבקש תמלול הישיבות או רישום הפרוטוקול:** מענה בנושא נמסר בסעיפים 2 ו-3 לעיל.
2. **כל חוות דעת ו/או עבודה כלכלית ו/או אחרת לרבות מצגות וכל מסמך אחר שנערכו והוכנו לצורך הדיון וקבלת ההחלטות הנוגעות לתעריפי הארכיון ומדיניות השימוש בו ולרבות חוות דעת מטעם חברת עדליא**: בהתאם לאמור בסע' 9(ב)(4) לחוק, וכפי שפורט בסעיף 2 לעיל, לא אוכל למסור מידע הנוגע לחוות דעת שהתקבלו, המלצות, עצות, והתייעצויות פנימיות.
3. **פירוט והעתק כל הסכמי הגומלין ו/או הסכמים פרטניים בין התאגיד לגופי שידור אחרים בישראל (רשת, קשת, הוט ויס) בקשר עם שימוש בחומרי ארכיון שלהם על ידי התאגיד ו/או הפקות בעבורו ו/או מי מטעמו וכן שימוש של גופים אלו בחומרי התאגיד לרבות הסדרי חליפין (בארטר):** אין בידי התאגיד הסכמים מסוג זה.
4. **קטלוג הקטעים והחומרים המלא כפי שהוא קיים היום בארכיון בשידור הישראלי ולרבות כל השדות והתיאורים של קטעי הארכיון והתכניות המופיעים בו וסוגם. בעניין זה נפנה אתכם גם להחלטות הממשלה בדבר הנגשת מאגרי מידע ולאופן שבו יש לבצע אותה, כפרסום יזום**: בשלב זה לא קיים קטלוג בנושא. ארכיון התאגיד עובר תהליך דיגיטציה בימים אלו, ובסיומו אוספי הארכיון יונגשו לציבור באתר ייעודי. מסד הנתונים עצום ומבוסס על תכנת מידע מקצועית המשמשת את התאגיד בעבודה השוטפת. תכנה זו ומסדי הנתונים בה אינם מאגר שניתן לייצא לציבור, אלא לאחר עיבוד להנגשה. על כן, ובהתאם לאמור בסע' 9(ב)(2) לחוק, לא אוכל למסור את המידע המבוקש.

בברכה,



**\_\_\_\_\_\_\_\_\_\_\_\_\_\_**

**שירה מרוז, עו"ד**

ממונה על חופש המידע